VFY:DX630XF570IN - Fujitsu ETERNUS DX DX60 S3 Opslagserver Rack (2U) Ethernet LAN Zwart nu € 3.462,00
Fujitsu ETERNUS DX DX60 S3 Opslagserver Rack (2U) Ethernet LAN Zwart (VFY:DX630XF570IN)
EAN: 4053026817837 Beschikbaarheid: Niet op voorraad
DX60S3 2.5", 2xCM, 4 x SAS2, 2 x 600GB 10000rpm Bekende digter in huis op landgoed doodgeskiet | Maroela Media
Die bekende digter en skrywer Tom Gouws (56) is Woensdagaand koelbloedig in sy huis op ŉ landgoed in die ooste van Pretoria doodgeskiet.
Carel Welgemoed, ŉ buurman van Gouws op die landgoed buite Lynnwood, het aan Maroela Media gesê Gouws is omstreeks 20:00 oorval.
“Ons het by my seun gaan eet en was reg om vir die aand te ontspan toe die oproep deurgekom het dat daar ŉ skietery was. Daarna is al die inwoners van die landgoed, van sowat 20 huise, deur die skoknuus geruk,” het Welgemoed gesê.
Volgens ŉ bron na aan die ondersoek, is Gouws, sy 57-jarige vrou, Retha, en 16-jarige seun glo by hul huis ingewag toe hulle teruggekom het nadat hulle gaan uiteet het.
“Die huiseienaar het teen 19:55 by die huis aangekom en is direk na sy kamer toe, terwyl sy vrou in die kombuis besig was. Hul seun is direk na sy kamer toe wat op die eerste verdieping geleë is,” het die bron aan Maroela Media gesê.
“Die vrou is in die kombuis deur vier mans oorval, sy kon sien een van die mans was gewapen. Sy het geskreeu en hulle het haar gedwing om op die grond te lê. Kort daarna het haar man kom kyk wat aangaan. Hy het geskreeu, waarna hy met ŉ voorwerp op sy kop aangerand en in die bolyf geskiet is.”
Die verdagtes het Retha se handsak, haar selfoon en Gouws se skootrekenaar gegryp voordat hulle op die vlug geslaan het.
Intussen het drie verdagtes, waarvan twee gewapen was, die seun in sy kamer oorval en met kabelbinders vasgemaak. Toe die skoot afgaan het hulle sy selfoon gegryp en gevlug.
Die seun kon daarin slaag om te ontsnap en het met sy hande steeds vasgebind na ŉ veiligheidswag op die landgoed gehardloop om hulp te ontbied. Retha het intussen gesien haar man lê in ŉ plas bloed en het uit die kombuis na bure gehardloop om hulp te ontbied.
Gouws is deur paramedici op die toneel dood verklaar. Retha en hul seun is ongedeerd. Hulle is ná die aanval na een van hul ouer seuns se huis waar hulle tans woon.
Ao. Johan van Dyk, polisiewoordvoerder, het aan Maroela Media bevestig ŉ saak van huisroof en moord word ondersoek.
“Daar was sewe verdagtes waarvan drie gewapen was. Hulle het in die huis vir die slagoffers gewag en hulle oorval toe hulle tuis gekom het. Sover vasgestel kan word, word net die vrou se handsak, selfone en ŉ skootrekenaar vermis,” het Van Dyk gesê.
Niemand is nog in verband met die voorval in hegtenis geneem nie. Die polisie se triotaakspan gaan die ondersoek hanteer en volg reeds leidrade op.
Gouws is op 2 Augustus 1961 gebore. Hy was ’n wiskundige, letterkundige, onderwysspesialis, skrywer, bekroonde dramaturg en digter. Hy het aan die universiteite van Potchefstroom, Pretoria, Bophuthatswana en Noordwes klasgegee en was saam met sy seun by New Earth Ministries betrokke.
Gouws het in 1990 met die digbundel Diaspora gedebuteer, wat in 1995 opgevolg is deur Troglodiet en Syspoor in 2002. Sy drama Nag van die lang messe is in 2005 met die Nagtegaal-teksprys bekroon.
Hy het in 2011 die ATKV-prys vir poësie vir sy digbundel Ligloop ontvang. Sy bundel, Stigmata, het in Maart 2012 verskyn.
Gouws laat sy vrou, ses kinders en talle kleinkinders agter.
Mariaan Nagel Hendriks, ŉ familielid van Gouws, het op Facebook gesê: “Vandag het ek nie woorde nie, my hart is gebroke. Tom Gouws, jy was die dierbaarste en mees liefdevolle mens. Vir my was jy nie net ŉ neef nie, jy was ŉ broer en ŉ sielsgenoot. Sterkte aan sy vrou, kinders, kleinkinders en familie.”
misdaad Pretoria Tom Gouws
Totsiens Tom ons gaan jou mis. Jammer ons gaan nie nou meer die koffie kan gaan drink nie. Ons het ‘n groot leier verloor maar ons sal jou weer sien
Dit is skokkend waar na toe gaan ons land en jy hoor niks van die cANCer regering of die DA nie.
Alles is so sinneloos…………………………………
Party dae wil ‘n mens alles oorboort gooi en net mal word van al die misdaad ens.
as dit n veiligheidslangoed is; hoe het 7 booswigte toegang verkry…
so jammer vir sy familie.
Sjoe dis net te erg
Baie sterkte en seen aan die familie